Foto: The News International Burkina-Fasodagi oltin konida yuz bergan ko‘chki oqibatida sakkiz kishi halok bo‘ldi, deb xabar bermoqda The News International. Gogo kommunasi hokimi Bernar Bud hodisa ro‘y bergan joyga yetib kelgan. Uning aniqlik kiritishicha, yana besh inson jarohat olgan. Ko‘chkiga mintaqada so‘nggi bir necha kun davomida kuzatilgan kuchli yomg‘irlar sabab bo‘lgan. Ular to‘g‘onni yuvib yuborgan. Avvalroq Shveytsariya Alplarida ko‘chki sababli 14 kishi bedarak yo‘qolgani xabar berilgandi.